Polisieverlof nie weens ANC-konferensie beperk | Netwerk24
Polisieverlof nie weens ANC-konferensie beperk
Deur Reneilwe Dhludhlu 14 Desember 2017 17:36
Die nasionale polisie sê polisielede se verlof word elke jaar tydens Kerstyd beperk weens die bedrywighede wat tydens dié tyd van die jaar aan die gang is.
Brig. Vishnu Naidoo, nasionale polisiewoordvoerder, sê weens Kerstyd word lede se verlof streng gemonitor.
Volgens Kay Makhubele, Gautengse polisiewoordvoerder, kan lede met verlof gaan slegs indien daar 'n noodsituasie bestaan soos 'n familieverantwoordelikheid of weens mediese redes.
Naidoo sê dit is nie as gevolg van die ANC se nasionale konferensie dat polisielede nie nou met verlof kan gaan nie.
Hy wou nie sê hoeveel polisielede vir die konferensie ontplooi is nie. "Om veiligheidsredes kan ons nie die syfers bekend maak nie."